cyanic-selkie/wikianc huggingface dataset:
Моминска вечер (филм)
Кратка содржина
Момците се во лимузината и додека се возат кон стриптиз барот зборуваат за жени и за рандевуа. Во меѓувреме, девојките стојат пред продавница за венчаници, ја чекаат сопственичката на продавницата и се заколнуваат дека никогаш повеќе нема да земаат кокаин. Сопственичката на продавницата, Мелиса се појавува и е непријателски настроена кон девојките, особено кон Реган, којашто ја натерала да ја отвора продавницата на сред ноќ. Тие ја лажат и ѝ велат дека Беки сака нова венчаница. Реган одбива да го купат фустанот којшто го наоѓа Мелиса бидејќи тоа е „нејзината совршена венчаница“. Таа вели дека попрво би го лижела тротоарот отколку Беки да го носи тој фустан, а потоа навистина ќе го направи тоа. Додека се случува ова, дознаваат дека Кејти знае да шие. Купуваат конец и сега треба да најдат шивачка машина. Во меѓувреме, Тревор ѝ праќа пораки на Реган за да дојдат во стриптиз барот. Дејл оди да чека во автомобилот и дознава дека доаѓаат другарките на Беки. Трите дами пристигаат, но не ги пуштаат да влезат во барот без машка придружба, па затоа Дејл ги внесува. Тие влегуваат за да го исчистат фустанот. Тревор и вели на Реган да му помогне да му ја наместат Кејти на Џои и со тоа започнуваат историска дискусија. Клајд ѝ се додворува на стриптизетата и сфаќа дека му го нема паричникот. Додека Џина се обидува да го исчисти фустанот, започнува разговор со стриптизета којашто го употребила фустанот како крпа и тоалетна хартија, без Џина да ја забележи. Потоа, Реган ѝ се дере на Џина поради тоа што пробала преку телефон сѐ да ѝ признае на Беки. Девојките почнуваат да се караат и Реган ѝ се дере на Џина и ѝ вели дека таа е крива за сѐ, дури и за нејзиниот абортус. Џина се среќава со Клајд и заедно заминуваат, земајќи го и фустанот. Тревор му вели на Џои да ја однесе Кејти до дома и да има секс со неа, но тој не сака бидејќи таа е на дроги.
Џина и Клајд се расправаат во метрото бидејќи му го украла паричникот и таа сѐ уште е лута за она што се случило меѓу нив. Додека биле во средно училиште, Џина останала бремена од него и морала да абортира без негова помош. Во меѓувреме, Тревор и Реган завршуваат заедно и имаат секс во тоалетот на хотелскиот бар. Беки ѝ се јавува и ѝ вели да дојде во нејзината соба. Клајд и Џина одат кај мајка му на Клајд, којашто се сложува да го поправи фустанот. Клајд прави палачинки, а Џина се обидува да го добие дилерот на кокаин. Тој ѝ го фрла телефонот надвор и ѝ вели дека повеќе не може така. На крај, гледаат стари фотографии и тој ѝ кажува дека тој ден не можел да дојде затоа што бил многу тажен. Одат во неговиот тоалет каде што тој ѝ пушта една компилација од песни што ја снимил за неа во средно и на крај имаат секс. Џои и Кејти си заминуваат сами и одат на пливање на отворениот базен во хотелот. Си раскажуваат приказни за забави и таа му кажува дека пред една година пробала да се самоубие. Тој ја бакнува и излегуваат од базенот. Потоа имаат секс, но Џои и кажува дека многу му се допаѓа и дека му е битно како ќе имаат секс. Не сака да биде со неа само на пијано. Меѓутоа, Кејти не може да се сети ни на неговото име. Тој заминува и двајцата се изнервирани. Реган оди во собата на Беки, којашто се чувствува лошо за сѐ што се случило претходно. Таа ѝ се заблагодарува на Реган за сѐ што сторила за неа, но Реган полека оди во тоалетот и и остава уште една порака на Џина, на телефонот. Беки ја отвора вратата и ја наоѓа Реган како се обидува да поврати. Се потсетуваат на деновите од средно и тоа како Беки ја прифатила вината за за тоа што Реган заболела од булемија. Реган е готова да ѝ каже на Беки за фустанот, но во тој момент доаѓа мајка ѝ на Беки и вели дека е време да се подготвува.
Џина и Клајд се будат. Таа го зема фустанот и излегува. Подготвувачите на забавата го бараат фустанот и се збунети бидејќи не знаат каде би можел да биде. Џои ѝ кажува на Реган дека Кејти се заклучила во тоалетот и дека нема да излезе. Џина го поправила фустанот и го враќа кај шивачката во хотелот и ѝ вели дека е поправен, но дека треба да се исчисти. Најпосле ѝ се јавува на Реган да ѝ каже дека фустанот ќе биде готов за 40 минути. Реган ја наоѓа Кејти во тоалетот на којашто изгледа дека ѝ е досадно. Џои сфаќа дека Кејти ги испила таблетите коишто му ги дал Тревор во стриптиз барот и побарал болничари. Реган ѝ брка со прстите во грлото на Кејти за да ги поврати таблетите и таа повраќа на фустанот на Реган. Реган ѝ кажува на нервозната Беки дека фустанот исчезнал. Џина му тропа на врата на Тревор и го мава со ѓезве заради тоа што му ги дал таблетите на Џои. Потоа трча по Реган и Беки, но не успева да ги стигне. Се качува во исто такси со Клајд и тој ѝ вели дека треба да бидат заедно. Беки им се дере на мајка си и на Реган во таксито и им вели дека ги мрази. Пристигаат на венчавката, но Беки сѐ уште ѝ се дере на Реган. Потоа се појавува Џина со фустанот и Беки ја забележува дамката од крв, но се помирува, поминува меѓу клупите во црквата и ги остава Џина и Реган, којашто има повраќаници на задниот дел. Кејти пристига подоцна и трите заедно седат на една клупа и ја следат церемонијата. На дочекот, Џои и Кејти разговараат и се бакнуваат, Реган се обидува да заспие а Клајд одржува непристоен говор за тоа како имал секс со Џина претходната вечер. Вели дека тоа би го правел засекогаш и почнува да и ја пее песната „I'm Gonna Be“, по што ја бакнува. Филмот завршува со сцената кога четирите девојки танцуваат.
Глумечка екипа
•	Кирстен Данст во улога на Реган Крафорд
•	Ајла Фишер во улога на Кејти Лоренс
•	Лизи Каплан во улога на Џина Мајерс
•	Ребел Вилсон во улога на Беки Арчер
•	Кајл Борнхајмер во улога на Џои Кинг
•	Џејмс Марсден во улога на Тревор Греам
•	Адам Скот во улога на Клајд Годард
•	Пол Корнинг во улога на Џек
Хокеј на трева на Летните олимписки игри 1996 (мажи)
Хокејот на трева на Летните олимписки игри 1996 година во машка категорија — официјален турнир на Олимписките игри во хокеј на трева. Турнирот се одржал во Атланта, САД. На турнирот учествувале вкупно 12 репрезентации.
Моминска вечер (филм)
Глумечка екипа
•	Ендру Ренелс во улога на Мени
•	Хејс Мекартур во улога на Дејл
•	Хорејшио Санз во улога на едно привлечно момче
Хокеј на трева на Летните олимписки игри 1996 (мажи)
Првото место го освоил Холандија, второто Шпанија и третото Австралија.
Моминска вечер (филм)
Глумечка екипа
•	Шона Мајлс во улога на Тереза
•	Ен Дауд во улога на Викторија
•	Мелиса Стивенс во улога на една издрогирана стриптизета
•	Визл во улога на газдата на стриптиз барот
•	Џун Дајан Рафаел во улога на една дрска стриптизета
•	Арден Марин во улога на Мелиса
Прифатеност
Филмот доби различни оцени од критичарите. Беше оценет со 55% од вкупно 76 критики на „Rotten Tomatoes“, а општата изјава за филмот е дека: „и покрај тоа што има некои посебни моменти, на крајот завршува многу мирно со три поинакви показатели коишто ја издаваат предвидената, сентиментална, завршна сцена што го нарушува свежиот, искрен хумор во текот на филмот.“
Џејмс Берардинели го оцени филмот со 0 ѕвездички и изјави дека: „Понекогаш, некој филм е толку лош што посакувам да отидам на некои далечно место и никогаш повеќе да не погледнам ни еден филм. Филмот „Моминска вечер“ (од анг. „Bachalorette“) е токму таков. Неговата содржина би го номинирала за најлош филм од 2012 година.“
Стивен Холден од весникот „Њујорк Тајмс“ (од анг. „The New York Times“) даде пофални критики за филмот и изјави дека „филмот „Моминска вечер“ (од анг. „Bachalorette“) е зајадливо напишан, уште подобро одигран и може да се оправдаат еквивалентите на машките главни улоги со оние од серијата на филмови „Мамурлак“ (од анг. „Hangover“ )... и предизвикува реакции со интензитет на митралез оган.“
На платформите на „VOD“, филмот го достигна првото место на „iTunes“.
Домашни изданија
Издавањето на „DVD“ и „Blu-ray“ се одложи за на 19 март 2013 година.
Јурај Саган
Јурај е постар брат на Петер Саган. Во јуни 2017 бил именуван во почетниот состав за Тур де Франс 2017.
Пајопли
Пајоплите биле пајонско племе кое живеело на територијата на Пајонија.
Гавран (соѕвездие)
Гавран — мало соѕвездие на јужното небо. Името потекнува од латинскиот збор corvus што означува гавран или чавка. Вклучува само 11 ѕвезди видливи со голо око. Станува збор за едно од 48-те соѕвездија забележани од Птоломеј кој изброил само 7 ѕвезди во век, и истото останало едно од 88-те современи соѕвездија.
Ѕвезди
Четрите основни ѕвезди, δ, γ, ε, и β Crv, создаваат астеризам познат како „Спиковбезан“ or "the Sail". γ и δ се користат како посочувачи кон Спика.
Четрите ѕвезди во Гавран се мошне незначајни. Алфа Гавран, наречена и Алхиба, е бела ѕвезда со светлинска величина 4, 40 сг. од Земјата. Бета Гавран е жолта џиновска ѕвезда со светлинска величина 2,7, 140 сг. од Земјата Гама Гавран, наречена и Гиена, е најсјаната ѕвезда во Гавран со светлинска величина 2,6. 165 сг. од Земјата, станува збор за сино-бек џин. Традиционалното име означува „крило“. Делта Гавран, наречена и Алгораб, е двојна ѕвезда која може да се набљудува одделно со мал аматерски телескоп. Првичната е сино-бела ѕвезда со светлинска величина 2,9, 88 сг. од Земјата. Втората е виолетова ѕвезда со светлинска величина 9. Традиционалното име означува „гавран“.
Струве 1669 е двојна ѕвезда која може да се набљудува одделно со мал аматерски телескоп, 280 сг. од Земјата. Парот се состои од две бели ѕвезди, и може да се види со голо око при светлинска величина 5,2. Првичната ѕвезда има светлинска величина 5,9 а втората 6.
31 Пехар (ѕвезда првично сместена во Пехар) е со светлинска величина 5,2 која еднен период по грешно се сметала за месечина на Меркур.
TT Гавран е полупроменлива ѕвезда црвен џин со спектрална класа M3IIIи светлинска величина 6,48 ана растојание од 923 сг. од Земјата.
Далечни објекти
Гавран не содржи Месјеови објекти.
Пипки се невообичаени галаксии, со ознаки NGC 4038 и NGC 4039, кои всушност се заемоделувачки галаксии кои како да имаат облик на срце гледани од Земјата. Името „Пипки“ потекнува од долгите плини опашки кои произлегуваат од краевите на двете галаксии, создадени од првичниот вртеж на галаксиите. Двете галаксии првично биле спирални галаксии кои во моментот поминуваат низ силно создавање на ѕвезди поради заемодејството на облаците од гас. Галаксиите се на растојание од 45 милиони сг. од Земјата и секоја од нив поседува силни извори на рендгенски зраци, чие потекло е непознато. Астрономите претпоставуваат дека станува збор за ретките рендгенскооддавни двојни ѕвезди или средноголеми црни дупки. Во телескопите, Пипките сјааат со светлинска величина 10.
Во центарот на Гавран е сместена планетарната маглина NGC 4361. Самата маглина наликува на њлиптична галаксија, но ѕвездата со светлинска величина 13 ја разоткрива вистинската природа на објектот.
Историја и митологија
Грчкото гледиште за Гавран е првземено од Вавилонскиот Гавран (MUL.UGA.MUSHEN), кој бил со иста местоположба сместен на опашката од Змијата. Вавилонското соѕвездие било свето за Адад, богот на дождот и бурите, во вториот милениум п.н.е. ќе се појавело на хоризонтот пред појавата на есенската дождлива сезона.
Еден мит поврзан со Гавран е дека Аполон и Коронида. Коронида му била неверна на својот љубовник, кој кога дознал за ова од една бела чавка. Аполон и ги поцрнел пердувите од бес.
Друг мит кој се поврзува со Гавран е дека една чавка застанала на патот и наместо да донесе вода за Аполон, таа се најала смокви. И наместо да му ја каже вистината на Аполон, му кажала дека змија, Водна Змија, ја попречила да дојде до водата, држејки змија во своите канџи како доказ. Аполон видел дека се работи за лага, и, со едно замавнување ги поставил Гавран, (Пехар), и змијата (Водна Змија) на небото. И се погрижил лажливата птица секогаш да биде жедна, и во вистинскиот и во животот на небото, каде пехарот е секогаш вон дофат.
Источна астрономија
Во кинеската астрономија, ѕвездите од Гавран се сместени во Прекрасна Птица на југ (南方朱雀, Нан фанг џу ќуе).
Добери
Доберите ― палеобалканска популација од пајонската група племиња кое живеело во Пајонија.
Ги споменал Херодот во 5 век п.н.е. Нивната територија се лоцира на просторите северно од планината Пангај и источно од средниот тек на реката Вардар. Центар на нивната племенска организација бил градот Добер, чија локација не е точно утврдена. Најверојатно, се наоѓал источно од реката Вардар на локалитетот Исар, Марвинци.
Список на државни водачи во 1228 година
Ова е список на државни водачи во 228 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Македонски институт за медиуми
Македонски институт за медиуми (МИМ) е невладина, непрофитна и непартиска организација која работи во доменот на медиумската политика, медиумската едукација и човековите права и граѓанскиот активизам. Организацијата е основана во 2001 година и е сè уште активна. МИМ работи и се развива како непрофитна и невладина организација, центар за професионализација на медиумите и континуирана доедукација на новинарите и медиумските професионалци во Македонија.
Обуки
Професионалните новинарски обуки се заштитен знак на МИМ. Преку нив институтот го применува концептот на доживотно учење во меидумското образование.
Лепена
Лепена (словенечки: Lepena) — населба во Општина Бовец во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Нарезница
Нарезница или нарежница — алатка за рачно и машинско режење на навои со помали пречници.
Кружните нарезници служат за рачно и машинско режење навои со помали пречници, а навојот се изработува со едно поминување. Кружните нарезници може да бидат затворени или отворени. Држачите на нарезници служат за придржување и сместување на нарезниците.
Квадратните нарезници имаат вилици кои можат да се поместуваат, бидејќи се дводелни, па потполно може да се режат и навои со поголеми пречници.
Главите за рачно режење навои имаат примена при режење навои на водоводни цевки.
Светлински тек
Во фотометријата, светлински тек (светлински тек, светлинска моќ) — мерка за восприемената моќ на светлината. Се разликува од зрачниот тек (вкупна моќ на израчената светлина) по тоа што светлинскиот тек е прилагоден со оглед на различната чувствителност на човечкото око на светлина со разни бранови должини.
Единици
Единицата за светлински тек во системот SI е луменот (lm). Еден лумен се дефинира како светлинскиот тек што го оддава извор кој зрачи со светлинска јачина од една кандела во просторен агол од еден стерадијан. Во другите системи, светлинскиот тек се изразува со единици за моќ.
Пондерација
Светлинскиот тек ја зема предвид чувствителноста на окото по пат на пондерирање на моќта при секоја бранова должина со функцијата на сјајност, која ја претставува чувствителноста на окото на разни бранови должини. Светлинскиот тек е пондериран збир на моќта при сите бранови должини во водливиот појас. Светлината вон видливиот појас се занемарува. Соодносот на вкупниот светлински тек со зрачниот тек се нарекува светлинска делотворност.
Практична примена
Оваа мерка честопати се користи како како објективна мерка на полезна светлина што зрачи од некој извор, и како таква се наведува на опаковката на светилките. Штедливите потрошувачи обично го споредуваат светлинскиот тек на разни светилки бидејќи така добиваат претстава за количеството на светлина што ќе го добијат од неа. Оваа мерка е корисна и при споредбата на светлинската делотворност кај жаречките и компактните флуоресцентни светилки.
Генерација X
Генерација X (Генерација икс) е поим со кој се означуваат луѓето родени во периодот од средината на шеесеттите до доцните седумдесетти години од минатиот век - по крајот на големото зголемување на наталитетот, таканаречениот беби бум.
Чарлс Гловер Баркла
Чарлс Гловер Баркла (Charles Glover Barkla – ) — британски физичар, и добитник на Нобелова награда за физика во 1917 „за откривањето на рендгентското зрачење на елементите“.
Генерација X
Терминот генерација икс во светот се користи при различни демографски, социолошки истажувања, во истражувања поврзани со маркетинг стратегии, како и во популарната култура.
Чарлс Гловер Баркла
Баркла е роден во Виднес, Англија, син на Џон Мартин Баркла, секретар на хемиската компанија Атлас и Сара Гловер, ќерка на часовничар. Баркла студирал во Ливерпулскиот институт и продолжил во Ливерпулскиот универзитет со стипендија. Баркла прво студирал математика, но подоцна се занимавал со физиката под менторско раководство на Оливер Лоџ. За време не отсуството на Оливер Лоџ поради здравствени причини, Баркла го заменувал во предавањата.
Генерација X
Поединците кои се сметаат за дел од оваа генерација се родени во доцните години од Студената војна, и се сведоци на падот на берлинскиот ѕид. Оваа генерација го има проживеано навлегувањето на компјутерите во секојденевниот живот, појавувањето на видеоигрите, на интернетот, како и начинот на кои тие нешта навлегуваат во сите области на животот. Појавувањето на MTV, гранџ музиката, хип-хоп културата и на СИДА-та се поврзани со оваа генерација.
Чарлс Гловер Баркла
Во 1899, Баркла бил примен во „Тројство-колеџот“ во Кембриџ, со истражувачкото друштво од 1851 да работи во кавендишката лабораторија под надзор на физичарот Џозеф Џон Томсон, ја студирал брзината на електромагнетните бранови низ жици од различен материјал и ширина.
Генерација X
Во еконимијата некои студии покажуваат дека во овој случај не се потврдува правилото дека секоја следна генерација е подобра од претходната. Една студија вели дека припадниците на оваа генерација заработуваат за околу 12% помалку од нивните татковици во 1974 година.
Чарлс Гловер Баркла
По година и пол во „Тројство-колеџот“ во Кембриџ, неговата љубов кон музиката била причина да се префрли во Кралскиот колеџ во Кембриџ за да може да пее во хорот на капелата. Баритон-гласот на Баркла бил извонредно убав и ноговите соло настапи секогаш биле целосно ислушувани. Тој ја завршил неговата стипендија за уметност, и станал доктор на уметност во 1907.
Генерација X
Културни трендови во Генерацијата X
Во текот на деведесеттите години од минатиот век оваа генерација стана полнолетна и со тоа на свој начин влијаеше врз развојот на популарната култура (гранџ и хип-хоп музиката).
Чарлс Гловер Баркла
Во 1913, по работењето во кембричките универзитети, Ливерпул, и Кралскиот колеџ во Лондон, Баркла бил назначен за професор по природна филозофија во Единбуршкиот универзитет, место кое го задржал до неговата смрт. Баркла се оженил со Мери Естер Каувел во 1907, со која имал два сина и една ќерка.
Баркла одлично напредувал во развивање и рафинирање на законите за расејување на Х-зраците, принципите кои го раководат преносот на Х-зраците, пред сè принципите за побудувањето на секундарните Х-зраци. За неговото откритие за одликите на Х-зраците на елементите, Баркла бил награден со Нобелова награда за физика во 1917. Тој исто така бил награден и со Хјузовиот медал на Британското кралско друштво, истата година.
Спомени на Баркла
Месечевиот кратер Баркла (кратер) бил именуван во чест на Чарлс Баркла. Спомен плоча била сместена во близина на Кенонгејт, близу Единбуршкиот универзитет. Дополнително, предавачки театар во физичарскиот оддел на Ливерпулскиот универзитет, како и биофизичка лабораторија во биолошкиот научен оддел, се именувани во негово име. Во 2012, возило за расејување на сол за топење на снег во неговиот роден град Виднес, било именувано во негово име, по иницијатива на локален весник.
Космос-546
Космос-546 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 26 јануари 1973 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 750 килограми. Космос-546 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 96,5 минути, додека аголот на наклонетост на орбиталната рамнина во однос на рамнината на екваторот изнесувала 50,6°. Најголемото растојание од Земјата го достигнал на 614 км, а најмалото на 575.
775
775 (Римски бројки) — година според општоприфатениот календар. Тоа била 775 година од новата ера, 775. од првиот милениум, 75. од VIII век и шеста од 770-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6283 и 6284 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5525 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4535 и 4536 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1528.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 775 година се протега во 3411 и 3412, додека според второто гледиште, годината трае во текот на 3471 и 3472 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1318. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 158 и 159 исламска година.
NGC 2279
NGC 2279 — тројна ѕвезда во соѕвездието Близнаци, заведена во Новиот општ каталог на длабоконебесни тела.
Откривање
Објектот е откриен на 8 јануари 1885 година од страна на Гијом Бигурдан, со помош на рефрактор, чијашто леќа имала пречник од 12 см.
Податоци од набљудување
Според морфолошката класификација на галаксиите, NGC 2279 е од видот *3.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 48 м 24,7 с, а неговата деклинација, односно висината на лакот на тој агол, + 33° 24' 52".
Други поделби
Проучување на NGC 2279 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 99; додека во Каталогот на основни ѕвезди (GSC) е групиран под бројот 2440. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1268.
Краткиот втор живот на Бри Танер
Краткиот втор живот на Бри Танер (The Short Second Life of Bree Tanner) е попратен роман на филмскиот серијал „Самрак“, дело на писателката Стефани Маер. Тоа е приказна на новородената вампирка, Бри Танер, која се појавува во третиот дел од серијалот, „Замрачување“. Книгата е напишана од гледна точка на Бри, како контраст на останатиот дел од серијалот, кој е напишан од перспектива на протагонистот Бела Свон. Маер им дозволила на режисерот Дејвид Слејд, сценаристката Мелиса Росенберг и на неколку од глумците да прочитаат извадок од приказната за време на продукцијата на „Самрак сагата: Затемнување“.
Резиме
Приказната го раскажува животот на Бри Танер и новосоздадените вампири, претворени од страна на Викторија, со цел да ја убијат Бела. Бри се спријателува со Диего, друг вампир од групата, бидејќи и двајцата се чувствуваат дека се искористени и имаат сомнежи за вистинските намери на нивниот водач, а исто така, нејзината визија е поинаква и помалку крвава од другите новородени вампири. Диего мистериозно исчезнува, оставајќи ја Бри дури уште позбунета и недоверлива. За тоа време, Бри се спријателува со Рили, вампир-отпадник поради неговата моќ да ослободи ужасна миризба што ги вознемирува другите новородени. Тој ќе ја убеди Бри да учествува во битката, водејќи ја во ужасен крај во рацете на Волтурите, што се дознава преку приказната во „Затемнување“.
NGC 4503
Објектот бил предмет и на други истражувања, па освен како NGC 4503 се споменува и како UGC 7680, MCG 2-32-118, CGCG 70-149, VCC 1412.
Откривање
Објектот е откриен на 15 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4503 е од видот SB0. Видливиот сјај со голо око изнесува 11,1 m, а оној во рамките на интервалот од минималната до максималната честота 12,1 m, додека површинскиот сјај изнесува 12,9 m/лм2. NGC 4503 има привидни димензии од 3,5' х 1,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 32 м 6,1 с, а неговата деклинација, односно висината на лакот на тој агол, +11° 10' 32"". Положбениот агол на објектот е во износ од 12°.
Други поделби
Проучување на NGC 4503 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 41538. Во рамките на атласот на длабокото небо, Уранометрија 2000.00, објектот припаѓа на групата означена со бројот 194; додека во Каталогот на основни ѕвезди (GSC) е групиран под бројот 877. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1563.
IC 845
IC 845 — галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 845 се споменува и како UGC 10107, MCG 8-29-26, CGCG 250-26.
Откривање
Објектот е откриен на 4 јули 1888 година од страна на Луис Свифт.
Податоци од набљудување
Според морфолошката класификација на галаксиите, IC 845 е од видот S0. Видливиот сјај со голо око изнесува 12,6 mag, а оној во рамките на интервалот од минималната до максималната честота 13,6 mag, додека површинскиот сјај изнесува 12,8 m/лм2. IC 845 има привидни димензии од 1,2' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 57 м 3,1 с, а неговата деклинација, односно висината на лакот на тој агол, +48° 10' 7". Положбениот агол на објектот е во износ од 156°.
Други поделби
Проучување на IC 845 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56462.
Ане Бошеска
Ане Бошеска (р. ) — македонска фудбалерка, која игра како дефанзивец за прволигашкиот клуб ЖФК Тиверија Истатов и за женската репрезентација на Македонија.
776
776 (Римски бројки) — престапна година според општоприфатениот календар. Тоа била 776 година од новата ера, 776. од првиот милениум, 76. од VIII век и седма од 770-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6284 и 6285 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5526 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4536 и 4537 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1529.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 776 година се протега во 3412 и 3413, додека според второто гледиште, годината трае во текот на 3472 и 3473 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1319. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 159 и 160 исламска година.
Гун Бергман
Гун Бергман (28 октомври 1916 - 1 јули 1971 година) била шведски преведувач, лингвист и новинар. Позната по преводите од словенски јазици на шведски, нејзиниот најголем подвиг бил преводот на романот на Иво Андриќ „Мостот на Дрина“ во 1960 година. Таа била во брак со шведскиот филмски режисер Ингмар Бергман од 1951 до 1959 година.
Живот
Гун Бергман е родена како Гунвор Маријана Хагберг во Линшепинг, Шведска, на 28 октомври 1916 година. Таа била ќерка на Роберт Хагберг, сопственик на ресторан, и неговата сопруга Еба (моминско Вестерберг). По завршувањето на средното училиште Линшепинг, таа се преселила во Стокхолм, каде што работела за издавачката куќа Бониер, а работела и како танчерка во приватни театри. Во 1941 година, Бергман се оженила со Хуго Грут, инженер. Имале два сина.
Во текот на 1940-тите, Бергман започнала да работи како новинар за скандинавскиот весник Expressen. Во август 1949 година, таа се запознала со филмскиот режисер Ингмар Бергман и тие отпатувале во Париз во септември истата година. Бергман и Хуго Грут се развеле во 1950 година, а таа се омажила за Ингмар Бергман во 1951 година. Истата година се родил нивниот син Ингмар Бергман Џуниор. Според автобиографијата Laterna magica на Ингмар Бергман, Гун Бергман служела како модел за многу женски ликови од неговите филмови. Примерите вклучуваат: Карен Лобелиус во Тајните на жените (1952), Маријана Егерман во Љубовната лекција (1954) и Дезире Армфелд во Насмевките на летната ноќ (1955). Двојката се развела во 1959 година. Во раните 1950-ти, Бергман студирала словенски јазици и почнала да работи на докторат на Универзитетот во Упсала. Во тоа време, таа предавала српскохрватски, староцрковнословенски и руски јазик на неколку академски институции во Упсала и Стокхолм. Таа истовремено ја започнала својата кариера како преведувач, правејќи преводи на руски и југословенски драми за Шведското радио. Меѓу нејзините преведени дела биле комедијата на Лео Толстој Потеклото на сè како и неколку романи на југословенскиот писател Иво Андриќ.
Пробивното дело на Бергман е нејзиниот превод на историскиот роман на Андриќ Мостот на Дрина. Објавено од Bonnier AB во 1960 година, станал нејзино прво големо објавено дело и со него ја постигнала својата најголема слава. Следната година, Андриќ ја добил Нобеловата награда за литература. Подоцна во писмо и се заблагодарил на Бергман за нејзините нијансирани преводи на неговите дела, за кои сметал дека придонеле за успехот на неговите книги во Шведска. Тој напишал: „[...] има само еден издавач во Шведска, а тоа е Бониерс, и само еден преведувач, а тоа сте вие“. По успехот на Мостот на Дрина во Шведска, Бергман била наградена со (Награда за преведувач на Шведската академија) во 1962 година. Во 1964 година докторирала со дисертација за руски ракописи.
Во последниот дел од нејзиниот живот, Бергман преведувала поезија од јужнословенски и африкански поети на француски јазик. Меѓу нив биле Леополд Седар Сенгор со Elegier (1969), Елисавета Bagryana со Livet jag ville göra till dikt (1970), Васко Попа со Den ena benknotan till den andra(1972), и Еме Césaire со De underbara vapnen ( 1975).
Бергман починала во сообраќајна несреќа на 54-годишна возраст, на 1 јули 1971 година.
Одоманти
Одомантите биле пајонско племе кое живеело во Пајонија.
Александар Фадеев
Александар Фадеев (руски: Алекса́ндр Алекса́ндрович Фаде́ев, 24 декември 1901 - 13 мај 1956) - руски и советски писател, еден до основачите на Сојузот на советските писатели и негов претседател од 1946 до 1954 година.
Животопис
Фадеев се родил во Кимри, во Твреската област, а од 1908 до 1912 година живеел во Чигуевка, во Приморскиот Крај. Во 1918 година се зачленил во партијата на Болшевиците. Тој бил учесник во граѓанската војна во Русија при што учествувал во борбите против јапонската армија и против белогаредејската војска. Фадеев бил миленик на Сталин и во текот на 1940-тите активно го поддржувал ждановизмот. По смртта на Сталин, на 20. конгрес на партијата, неговиот пријател Шолохов го обвинил Фадеев за лошата состојва во советската книжевност. Како последица на тоа, Фадеев станал алкохоличар, а тоа му предизвикало и нервно растројство и на 13 мај 1956 година, извршил самоубиство во својата дача во Переделкино. Притоа, тој оставил писмо во кое ги искажал своите негативни ставови како кон Сталиновиот режим, така и кон режимот на Хрушчов. Така, во своето проштално писмо, тој го нарекол Сталин „сатрап“, а сталинистите ги обвинил за физичкото уништување на најдобрите луѓе во советската книжевност. Истовремено, тој го нападнал новиот режим, обвинувајќи го дека се состои од необразовани луѓе кои се одликуваат со незнаење, примитивизам и самољубие. По повод неговата смрт, епиграм напишал неговиот сосед, Борис Пастернак. Фадеев бил погребан на Новодевичанските гробишта во Москва.
Фадеев бил оженет со познатата театарска глумица, Ангелина Степанова.
Творештво
Во 1927 година, Фадеев го објавил романот „Пораз“ (познат и како „Деветнаесетмината“) во кој ја опишал борбата на партизаните портив јапонската војска. Во 1930 година излегол првиот дел на недовршениот роман „Последниот од Удеге“ (Последний из удэге), а вториот дел се појавил во 1940 година. Во овој недовршен роман, Фадеев, се обидел да покаже дека „крајно примитивните луѓе може да направат скок од племенски комунизам кон сложената колективна организација на XX век, прескокнувајќи ги посредните историските етапи: родовското општество, приватната сопственост, робовладетелството, феудализмот, капитализмот и социјализмот... Овој роман ги содржи најдобрите страници што ги напишал Фадеев, така што фактот што тој ја трошел енергијата во администрирање на советската книжевност наместо на неговото довршување претставува мала книжевна трагедија.“ Во 1945 година, Фадеев го објавил романот „Младата гарда“ (заснована врз вистински настани од Втората светска војна), за кој следната година ја добил Сталиновата награда.
Ширета Брахими
Ширета Брахими (р. ) — македонска фудбалерка, која игра во средниот ред. Моментално настапува за ЖФК Наше Такси во македонското првенство. Родена во Југославија, има играно во Лигата на шампионите со ЖФК Скипоњат и Наше Такси, и е репрезентативка на Македонија.
NGC 2280
NGC 2280 — спирална галаксија во соѕвездието Големо Куче, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2280 се споменува и како ESO 427-2, MCG -5-16-20, UGCA 131, AM 0642-273, IRAS 06428-2735.
Откривање
Објектот е откриен на 1 февруари 1837 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2280 е од видот Sc. Видливиот сјај со голо око изнесува 10,3 m, а оној во рамките на интервалот од минималната до максималната честота 10,9 m, додека површинскиот сјај изнесува 13,3 m/лм2. NGC 2280 има привидни димензии од 6,3' х 3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 44 м 48,9 с, а неговата деклинација, односно висината на лакот на тој агол, - 27° 38' 20". Положбениот агол на објектот е во износ од 163°.
Други поделби
Проучување на NGC 2280 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 19531. Во рамките на атласот на длабокото небо, Уранометрија 2000.00, објектот припаѓа на групата означена со бројот 318; додека во Каталогот на основни ѕвезди (GSC) е групиран под бројот 6529. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 77.
Светлосна јачина
Во фотометријата, светлосната јачина е мерка за моќта што ја оддава еден извор на светлина вов даден правец по единица просторен агол. Се заснова на функцијата на сјајност, која е стандарден модел за чувствителноста на човечкото око и е пондерирана за бранова должина. Единицата за светлосна јачина во системот SI е канделата (cd), која е основна SI-единица.
Светлосната јачина се разликува од мерката за светлосен тек, која ја претставува вкупната восприемена моќ што се оддава во сите правци. Светлосната јачина ја изразува восприемената моќ по единица просторен агол. Светлосната јачина се разликува и од зрачната јачина, која е аналогна на неа, но изразува објективна физичка величина во радиометријата.
Употреба
Светлосната јачина на еднобојна светлина со извесна бранова должина λ се добива вака:
каде
Список на државни водачи во 772 година
Ова е список на државни водачи во 72 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Кал-Коритница
Кал-Коритница (словенечки: Kal - Koritnica) — населба во Општина Бовец во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Костас Варналис
Костас Варналис (грчки: Κώστας Βάρναλης, 14 февруари 1884 - 16 декември 1974) бил грчки поет.
Животопис
Варналис е роден во Бургас, Источна Румелија (сега во Бугарија) во 1884 година. Како што сугерира неговото име, неговото семејство потекнува од Варна; презимето на неговиот татко било Бубус. Тој ги завршил основните студии во грчкото средно училиште Зарифиос во Пловдив, а потоа се преселил во Атина во 1902 година за да ја проучува литературата на Националниот и Каподистскиот универзитет во Атина. Додека бил таму, тој се вмешал во спорот околу грчкиот јазик, земајќи ја страната на демотичарите над поддржувачите на кетревоуса. По дипломирањето во 1908 година работел како учител во Бургас, пред да се врати во Грција и да подучува во Амалијада и Атина. Во текот на следните години, работел како професор и новинар со скратено работно време, исто така ангажирајќи се во преведувачката работа. Во 1913 година учествувал во Втората балканска војна.
NGC 4504
NGC 4504 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4504 се споменува и како MCG -1-32-22, IRAS 12296-0717.
Податоци од набљудување
Според морфолошката класификација на галаксиите, NGC 4504 е од видот SBc. Видливиот сјај со голо око изнесува 13,2 m, а оној во рамките на интервалот од минималната до максималната честота 13,9 m, додека површинскиот сјај изнесува 15,2 m/лм2. NGC 4504 има привидни димензии од 3,2' х 2,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 32 м 17,4 с, а неговата деклинација, односно висината на лакот на тој агол, -7° 33' 48"". Положбениот агол на објектот е во износ од 153°.
Други поделби
Проучување на NGC 4504 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 41555. Во рамките на атласот на длабокото небо, Уранометрија 2000.00, објектот припаѓа на групата означена со бројот 284; додека во Каталогот на основни ѕвезди (GSC) е групиран под бројот 5527. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1066.
Роберт Шејн
Роберт Шејн (роден Роберт Шејн Доу, 4 октомври 1900 – 29 ноември 1992 година) бil американски актер чија кариера траеla повеќе од 60 години. Тој бил најпознат по портретирањето на инспекторот Бил Хендерсон во американската телевизиска серија Авантурите на Супермен.
Раните години
Шејн е роден во Јонкерс, Њујорк. Тој бил син на г-дин и г-ѓа. Гросвенор Доу, и имал брат, Ален Шаен Доу. Неговиот татко бил еден од основачите на Стопанската комора на Соединетите Американски Држави.
Шејн го напуштил Универзитетот во Бостон во последната година за да може неговиот брат да оди на колеџ. Извесно време живеел во Бирмингем, Алабама, пишувајќи реклами за продавница за женска облека дење и глумејќи во берзанска театарска компанија ноќе. Кога продавницата затворила, тој почнал да глуми со полно работно време.
Фаза
Првото појавување на Шејн на Бродвеј се случило во 1931 година во Рап. Неговите други претстави на Бродвеј ги вклучуваат Жолт Џек (1934), Мачката и Канаринот (1935), Вајтукс (1938), со Етел Баримор и Без љубов (1942), со Кетрин Хепберн.
Филм
Шејн ја започнал својата филмска кариера во 1934 година, појавувајќи се во два филма. Во 1942 година, тој стана актер со договор со Ворнер Брос. Тој играл многу карактерни улоги во филмови и телевизија, вклучително и филмска серија на филмови од Ворнер Брос наречена „Патека на Санта Фе“ како што е Wagon Wheels West, и како луд научник во хорор филмот од 1953 година ,Човекот од неандерталецот. Накратко се појавувил во Северот на северозападот на Алфред Хичкок, седнат на штанд во хотелски бар, каде што неговиот лик се среќава со ликот на Кери Грант, токму во моментот кога вториот ќе биде киднапиран. Тој, исто така, имаше мала, но клучна улога во научно-фантастичниот класик „Напаѓачи од Марс“ од 1953 година како научник. Шејн уживаше во краткото повторно раѓање во неговата кариера кога беше избран како слеп продавач на весници во телевизиското шоу Флеш; тој дотогаш всушност бил слеп и ги научил своите редови така што неговата сопруга му ги читала, а потоа вежбала додека не ги запамети.
Телевизија
Шејн го играл полицискиот инспектор Вилијам „Бил“ Хендерсон во ТВ серијата Авантурите на Супермен од 1950-тите. Тој се појавил спорадично во раните епизоди на серијата, делумно затоа што беше обвинет од неговата втора сопруга Мери Шефилд, и беше под лупа на HUAC и накратко беше ставен на црната листа на недокажани и неспецифични обвиненија за поврзаност со комунизмот. Како што се развивала програмата, особено во епизодите во боја, тој беше внесен во се повеќе и повеќе од нив, до точка каде што беше редовен во серијата.
Личен живот
Шејн се оженил за Мери Крауч во 1925 година. Тие се развеле во 1933 година. Имале една ќерка.
Во 1933 година се оженил со Мери Шефилд. Тие се разведоа во 1943 година и добија една ќерка.
Во 1943 година се оженил со Елизабет Мекдоналд, со која имал уште 2 деца. Тие останале во брак се до неговата смрт во 1992 година.
Смртта
Шејн починал во 1992 година од рак на белите дробови во болницата за филм во Вудленд Хилс, Калифорнија, на 92 години. Шејн бил погребан во Меморијалниот парк Форест Лан, Холивуд Хилс, Калифорнија.
Наводи
<references group="" responsive="1">
Лумен-секунда
Во фотометријата, лумен-секунда (lm ⋅ s) е изведена SI-единица за светлосна енергија. Се заснова на изведената единица за светлосен тек лумен и основната единица за време секунда.
Лумен-секундата се нарекува и талбот (симб. T) во чест на фотографскиот пионер Вилијам Хенри Фокс Талбот (1800-1877). и е наполно енаков на неа:
Симболот T за талботи се коси со истоветниот симбол за тесла, која е SI-единица за магнетна индукција.
Постаро име на лумен-секундата е лумберг или лумерг, складна со старата единица ерг од СГС како што лумен-секундата е складна со радиометриската единица џул. Така, имаме 107 лумерзи = 1 lm⋅s.
Мајкл Газанига
Мајкл Газанига (англиски: Michael S. Gazzaniga; роден на 12 декември, 1939) е професор по психологија на Калифорнискиот универзитет во Санта Барбара (University of California, Santa Barbara) каде го раководи новиот SAGE Центар за проучување на умот. Тој е еден од водечките истражувачи на когнитивната невронаука, научна дисциплина која ги проучува невралните основи на умот. Член е на Американската академија на науките и уметностите, Институтот за медицина и Националната академија на науките.